รมว.พาณิชย์ ระบุ เหตุจลาจลในสหรัฐไม่กระทบการค้า การส่งออกไทย พร้อมการทูตพาณิชย์ ติดตามสถานการณ์ใกล้ชิด
รมว.พาณิชย์ ระบุ เหตุจลาจลในสหรัฐไม่กระทบการค้า การส่งออกไทย พร้อมการทูตพาณิชย์ ติดตามสถานการณ์ใกล้ชิดนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงเหตุจลาจลในสหรัฐว่ายังไม่สามารถประเมินได้ เพราะพึ่งเกิดขึ้นไม่กี่วัน ซึ่งสำนักงานส่งเสริมการค้าในต่างประเทศ ประจำสหรัฐอเมริกา (ทูตพาณิชย์) จะติดตามและรายงานสถานการณ์กลับมาแต่ยืนยันยังไม่กระทบกับการส่งออก เพราะการค้าระหว่างสหรัฐฯและไทยยังทำการค้าเป็นปกติ  แต่ยังมีข้อจำกัดเรื่องสถานการณ์โรคโควิด-19 ในช่วงที่ผ่านมา ซึ่งกระทรวงพาณิชย์ และผู้ประกอบการได้ปรับรูปแบบกลยุทธ์การค้าเน้นทำตลาดออนไลน์มากขึ้น ทำให้ตัวเลขการส่งออกเพิ่มขึ้นเห็นได้จากตัวเลขการส่งออกช่วง 2 เดือนที่ผ่านมา (มีนาคม-เมษายน) ที่ขยายตัวเป็นบวกติดต่อกัน สะท้อนให้เห็นว่าแม้ภายใต้สถานการณ์วิกฤติที่เกิดขึ้น แต่การปรับรูปแบบการเจรจาการค้ามีส่วนช่วยให้ประสบความสำเร็จโดยเฉพาะในเรื่องของการเพิ่มยอดการส่งออกได้